ລັດຖະບານ ສຫລ ມອບລົດ ໂຕ້ໂຍຕ້າ ໃໝ່ 15 ຄັນ ໃຫ້ແກ່ ໂຄງການເກັບກູ້ລະເບີດ ແຫ່ງຊາດ
ການ​ຊ່ວ​ຍ​ເຫຼື​ອໃນ​ຄັ້ງ​ນີ້ ມີ​ມູນ​ຄ່າ​ປະ​ມານ 490,000 ໂດ​ລ​າ ​ໂດຍປະ​ກອບ​ດ້ວຍ ອຸ​ປະ​ກອນເຄື່ອງ​ມື 15 ຊຸ​ດ ສຳ​ລັບ​ ທີມ​​ເກັບ​ກູ້​ລະ​ເບີດ 15 ທີມໃໝ່ ຂອງ UXO Lao ທີ່​ກຳ​ລັງ​ປະ​ຕິ​ບັດ​ໜ້າ​ທີ່​ຢູ່ 3 ແຂວງ.
ອີງຕາມຖະແຫລງການ ຈາກສະຖານທູດສະຫະລັດ ປະຈຳ ນະຄອນວຽງຈັນ ໃນວັນ ສຸກ ທີ 12 ມັງກອນ 2018 ແມ່ນວ່າ ທ່ານນາງ ຣີນາ ບີດເຕີ ເອກອັກຄະລັດຖະທູດ ສະຫະລັດ ອາເມລິກາ ໄດ້ມອບລົດໂຕໂຍຕ້າ ແລນຄຣູເຊີ ໃໝ່ ຈຳນວນ 15 ຄັນ ໃຫ້ ໂຄງການເກັບກູ້ລະເບີດແຫ່ງຊາດ ຫຼື UXO Lao ເຊິ່ງພິທີມອບໄດ້ຈັດຂຶ້ນທີ່ ນະຄອນ ຫຼວງວຽງຈັນ ການຊ່ວຍເຫຼືອໃນຄັ້ງນີ້ ມີມູນຄ່າປະມານ 490,000 ໂດລາ ສະຫະລັດ ໂດຍປະກອບດ້ວຍ ອຸປະກອນເຄື່ອງມື 15 ຊຸດ ສຳລັບ ທີມເກັບກູ້ລະເບີດ 15 ທີມໃໝ່ ຂອງ UXO Lao ທີ່ກຳລັງປະຕິບັດໜ້າທີ່ຢູ່ ແຂວງສະຫວັນນະເຂດ, ແຂວງຄຳມ່ວນ ແລະ ແຂວງອັດຕະປື 15 ທີມເກັບກູ້ລະເບີດກຸ່ມໃໝ່ດັ່ງກ່າວ ໄດ້ຖືກຮັບເຂົ້າມາ ແລະ ໄດ້ຮັບການຝຶກອົບຮົມ ແລະ ສົ່ງໄປປະຕິບັດງານ ໃນປີ 2017 ໂດຍທຶນສະໜັບສະໜູນ ຂອງ ສະຫະລັດ ທ່ານເອກອັກຄະລັດຖະທູດ ບິດເຕີ ໄດ້ກ່າວວ່າ  ທ່ານນາງໄດ້ກ່າວ ຕື່ມອີກວ່າ ນອກຈາກນັ້ນ, ທ່ານ ຄຳແກ້ວ ສານບຸນຄູນໄຊ ຮອງລັດຖະມົນຕີກະຊວງແຮງງານ ແລະ ສະຫວັດດີການສັງຄົມ ກໍໄດ້ເຂົ້າຮ່ວມພິທີມອບຮັບຄັ້ງນີ້ ພ້ອມດ້ວຍ ທ່ານ ທິບພະສອນ ສຸຂະທຳມະວົງ ຜູ້ອຳນວຍການ UXO Lao ສະຫະລັດອາເມລິກາ ພວມໃຫ້ການສະໜັບສະໜູນ 51 ທີມ ຈາກ 96 ທີມສຳຫຼວດ ແລະເກັບກູ້ລະເບີດ ຂອງ UXO Lao ນອກຈາກ 3 ທີມສຳຫຼວດ ທີ່ບໍ່ແມ່ນດ້ານເຕັກນິກ, 3 ທີມຄຸ້ມຄອງຄຸນນະພາບ ລະດັບພາກພື້ນ, ບັນດາຫ້ອງການຂອງໂຄງການປະຈຳ ແຂວງຕ່າງໆ ແລະ ຄ່າໃຊ້ຈ່າຍດ້ານການບໍລິຫານຈຳນວນໜຶ່ງ ຂອງຫ້ອງການແຫ່ງຊາດ ປັດຈຸບັນນີ້ ມີພະນັກງານ ຂອງ UXO Lao ປະມານ 600 ຄົນ ທີ່ໄດ້ຮັບການວ່າຈ້າງ ງານ ໂດຍໃຊ້ທຶນ ຂອງລັດຖະບານ ສະຫະລັດອາເມລິກາ ນອກຈາກນັ້ນ ຍັງມີພະນັກງານຄົນ ລາວ ປະມານ 940 ຄົນ ທີ່ເຮັດວຽກເຕັມເວລາ ຢູ່ໂຄງການສຳຫຼວດ ແລະ ເກັບກູ້ລະເບີດ ບໍ່ທັນແຕກ ທີ່ຈັດຕັ້ງປະຕິບັດຮ່ວມກັບ ອົງການເກັບກູ້ລະເບີດ Mines Advisory Group ຫຼື MAG, ອົງການເກັບກູ້ລະເບີດ The HALO Trust ແລະ ອົງການຊ່ວຍເຫຼືອ ລ້າ ຂອງປະຊາຊົນ ນອກແວ (Norwegian People’s Aid) ກຸ່ມບໍລິສັດ Sterling International Group ເຊິ່ງແມ່ນຜູ້ຮັບເໝົາຂອງກະຊວງ ການ ຕ່າງປະເທດ ສະຫະລັດ ຍັງໃຫ້ການສະໜັບສະໜູນດ້ານການໃຫ້ຄໍາປຶກສາ ແກ່ ຄະນະ ກຳມະການຄຸ້ມຄອງແຫ່ງຊາດ ແລະ UXO Lao ໃນຂົງເຂດການປະຕິບັດການສຳຫຼວດ ແລະ ການເກັບກູ້, ການຄຸ້ມຄອງພາກສະໜາມ, ການຄຸ້ມຄອງຄຸນນະພາບ ແລະ ການ ຄຸ້ມຄອງຂໍ້ມູນ ນັບຕັ້ງແຕ່ປີ 1995 ເປັນຕົ້ນມາ ຫ້ອງການເກັບກູ້ ແລະ ຫຼຸດຜ່ອນອາວຸດ ຂອງຫ້ອງການ ການເມືອງ-ທະການຫຼື PM/WRA ຂອງກະຊວງການຕ່າງປະເທດສະຫະລັດອາເມລິກາ ແລະ ສະຖານທູດສະຫະລັດອາເມລິກາ ປະຈຳນະຄອນຫຼວງວຽງຈັນ ໄດ້ເຮັດວຽກຢ່າງ ໃກ້ຊິດ ກັບລັດຖະບານ ສປປ ລາວ ເພື່ອລົງທຶນຫຼາຍກວ່າ 135 ລ້ານໂດລາ ສະຫະລັດ ເຂົ້າໃນການສຶກສາຄວາມສ່ຽງ ສະໜັບສະໜູນຜູ້ເຄາະຮ້າຍ ຈາກອຸປະຕິເຫດລະເບີດ ບໍ່ທັນແຕກ, ສຳຫວດ ແລະ ເກັບກູ້ລະເບີດບໍ່ທັນແຕກ ຢູ່ໃນ ສປປ ລາວ